— 162 - 



Studier erhvervet Erfaring og Indsigt — med en heldig Haand har for- 

 staaet at beskære og tilrettelægge det store nye Lærestof. 



Den systematiske Leddeling er foretaget efter ganske andre Principper 

 end i Systematisk Botanik. Thallophyternes Række underafdeles ikke mere 

 i de fra gammel Tid anvendte, unaturlige Underrækker Alger og Svampe, 

 men i 1 1 sideordnede Klasser, hvorved paa een Gang gives et Udtryk for 

 vor ganske usikre Viden om Stamtræets Forgrening og for vor Formod- 

 ning om en polyphyletisk Afstamning. Disse Klasser er: Bacteria, Cyano- 

 phyceae, Myxomycètes, Flagellata, Dinoftagellata, Diatomeae, Chlor ophyceae, 

 Phaeophyceae, Rhodophyceae, Phy corny cetes, My corny cetes. De eencellede 

 Organismer, hvortil den nyeste Tids Studier i ganske særlig Grad har 

 forøget vor Kundskab, er meget udførligt behandlede. Inden for Klassen 

 Chlor ophyceae bemærkes Leddelingen i Heterocontae, Conjugatae (Acontae), 

 Isocontae. Den Klasse, som har undergaaet den største Forskydning af 

 sine Elementer, er dog My corny 'cetes, de højere Svampe; men ingen anden 

 naturlig Gruppe af Kryptogamer har vel heller været Genstand for saa 

 voldsomme systematiske Omvæltninger som netop denne. Underklasserne 

 Ascomy cetes og Basidiomy cetes — af hvilke Ascomy cetes sættes først som 

 de mest primitive — inddeles i Ordenerne Hemiasci og Eu ascomy cetes 

 resp. Hemibasidii og Eubasidiomy cetes. Inden for Euascomycetes deles den 

 gamle heterogene Orden Perisporieae i sine naturlige Komponenter Plecta- 

 scineae og Tuberinae, der som selvstændige Underordener sidestilles Disco- 

 og Pyrenomyceterne. Inden for Eubasidiomycetes optages naturligt Ordenen 

 Dacryomycetales fra Pr otobasidiomy cetes, og i Gasteromyceternes Orden 

 opføres Plectobasidii som en særlig Underororden. Fungi imperfecti (der 

 med et lykkeligt Udtryk kaldes „ ufuldstændig kendte Svampe") og Lichenes 

 opføres som en Art Appendix til Mycomycetes. 



Mosser og Karkryptogamer, der tidligere som selvstændige Rækker 

 opførtes ved Siden af Thallophy terne, forenes i een Række, Arche- 

 goniata, som den 12te og 13de af Systemets Klasser. Blandt Karspore- 

 planternes Ordener optages de uddøde Sphenophyllales og Ctjcadofilices, 

 ligesom i det hele de senere Aars vigtige palæophytologiske Fund ind- 

 drages i Fremstillingen. 



Definitionen af Gameto- resp. Sporophyten gives som den haploïde 

 resp. diploi'de Generation, og de under Bogens Udarbejdelse nogenlunde 

 afklarede cytologiske Resultater er overalt medtagne, hvad der særlig be- 

 mærkes under Svampene. 



Det store Billedstof, hvormed Bogen er bleven beriget, har selvsagt 

 forøget dens Værdi meget betydeligt; i det hele er de ny tilkomne godt 

 200 Figurer (hvoraf 38 originale) vel valgte og udmærket udførte; som 

 et Par Anker kan anføres, at Fig. 314, Geaster fornicatus, ikke er heldig, 

 og at Fig. 473 B, der gengiver Nervationen hos Dryopteris martinicensis , 

 efter hvad der fra pteridologisk Side meddeles, ikke fremstiller en Art af 

 Slægten Dryopteris i den almindeligt anvendte Begrænsning. Enkelte af 

 de bibeholdte gamle Figurer falder ved deres haarde Udførelse noget 

 igennem ved Siden af de smukke nye Billeder (eksempelvis Fig. 277, 301 

 og 305). 



Hvad endelig det typografiske Udførelse angaar, kunde der ønskes en 

 tydeligere Sats for Plantenavnene i de specielt systematiske, med Petit 

 trykte Afsnit; den nu anvendte Gursiv-Type synes at drukne noget i 

 Teksten. 



